แฟชั่นไอส์แลนด์

แฟชั่นไอส์แลนด์ (อังกฤษ: Fashion Island) และ เดอะพรอมานาด (อังกฤษ: The Promenade) เป็นโครงการพัฒนาศูนย์การค้าขนาดใหญ่ริมถนนรามอินทรากิโลเมตรที่ 10 ในพื้นที่เขตคันนายาว กรุงเทพมหานคร บริหารงานโดยบริษัท สยาม รีเทล ดีเวลลอปเม้นท์ จำกัด การจัดสรรพื้นที่ แฟชั่นไอส์แลนด์ ออกแบบอาคารในท้องเรื่อง "สถานีกลาง" (Grand Station) โดยแบ่งพื้นที่ภายในออกเป็นสถานีต่าง ๆ และเดอะพรอมานาด ออกแบบอาคารในท้องเรื่อง "หมู่บ้านอังกฤษ" (English Village) เน้นสถาปัตยกรรมแบบอังกฤษร่วมสมัย โดยมีพื้นที่สำคัญดังนี้ แฟชั่นไอส์แลนด์ เซ็นทรัล เดอะสโตร์ แอท แฟชั่นไอส์แลนด์ และร้านค้าในกลุ่มเซ็นทรัล ท็อปส์ บีทูเอส ซูเปอร์สปอร์ต เพาเวอร์บาย ออฟฟิศเมท บิ๊กซี สาขาแฟชั่นไอส์แลนด์ นิโตริ ดอง ดอง ดองกิ โฮมโปร สาขาแฟชั่นไอส์แลนด์ อาคารบี (ย้ายมาจากอาคารศูนย์การค้าเดิม) เดอะเพาเวอร์ บาย โฮมโปร ไบค์ เอ็กซ์เพรส สปอร์ตเวิลด์ ศูนย์อาหารฟู้ด ไอส์แลนด์ สวนสนุก ฮาร์เบอร์แลนด์ เดอะริงก์ ไอซ์ สเก็ต โรงภาพยนตร์เมเจอร์ ซีนีเพล็กซ์ จำนวน 7 โรงภาพยนตร์ ศูนย์ประชุมไอส์แลนด์ ฮอลล์ เดอะพรอมานาด กูร์เมต์ มาร์เก็ต บีทูเอส พรอม การ์เดน พรอม มาร์เก็ต สถานออกกำลังกายฟิตเนส เฟิร์สท์ คิดส์ซูนา โรงภาพยนตร์พรอมานาด ซีนีเพล็กซ์ ในเครือเมเจอร์ ซีนีเพล็กซ์ กรุ๊ป จำนวน 8 โรงภาพยนตร์ ในจำนวนนี้มีโรงภาพยนตร์ GLS (Giant Laser Screen) และคิดส์ซีนีมา อย่างละ 1 โรง พื้นที่จัดสรรในอดีต ห้างสรรพสินค้าเซ็นทรัล สาขาแฟชั่นไอส์แลนด์ (เดิมตั้งอยู่ฝั่งขวาของอาคาร ปิดกิจการเมื่อวันที่ 6 ธันวาคม พ.ศ. 2543 เพื่อปรับปรุงเป็น บิ๊กซี สาขาแฟชั่นไอส์แลนด์) แต่กลับมาเปิดให้บริการอีกครั้งแทนโรบินสันเดิม ในเดือนพฤศจิกายน พ.ศ. 2566 โรงภาพยนตร์อีจีวี สาขาแฟชั่นไอส์แลนด์ (ปรับปรุงเป็น เมเจอร์ ซีนีเพล็กซ์ แฟชั่นไอส์แลนด์) ห้างสรรพสินค้าโรบินสัน สาขาแฟชั่นไอส์แลนด์ (ปิดกิจการเมื่อวันที่ 8 พฤศจิกายน 2566 ได้ย้ายสาขาไปยังโรบินสัน ไลฟ์สไตล์ สุวรรณภูมิ (ลาดกระบัง) และเพื่อปรับปรุงเป็นห้างสรรพสินค้าเซ็นทรัล) การคมนาคม รถไฟฟ้าสายสีชมพู: สถานีวงแหวนรามอินทรา (ทางเชื่อมตรงจากสถานีเข้าสู่ห้างสรรพสินค้า) รถโดยสารประจำทาง 26(1-36) มีนบุรี - บางเขน - หมอชิต 2 26A(1-77) มีนบุรี - คลองเตย 26E(1-35E) มีนบุรี - ทางด่วน - อนุสาวรีย์ชัย 60(1-36) สวนสยาม - MRT สนามไชย 71(1-39) สวนสยาม - คลองเตย 96(1-42) มีนบุรี - ลาดพร้าว - หมอชิต 2 150(1-15) ปากเกร็ด - มีนบุรี 197(1-52) (วงกลม) มีนบุรี - หทัยราษฎร์ 520(1-68) มีนบุรี - รังสิต (- ตลาดไท) 559(S3) รังสิต - ทางด่วน - สนามบินสุวรรณภูมิ 1-62 มีนบุรี - กระทรวงพาณิชย์ 1-64 (วงกลม) ซาฟารีเวิลด์ - นวลจันทร์ 1-80E(60E) สวนสยาม - ทางด่วน - MRT สนามไชย 3-32 สำโรง - สวนสยาม รถตู้โดยสาร ต.15A มีนบุรี - เดอะมอลล์งามวงศ์วาน ต.15B มีนบุรี - แคราย ต.15C มีนบุรี - จตุจักร ต.22 มีนบุรี - ปากเกร็ด ต.39 มีนบุรี - เมเจอร์รังสิต เหตุเพลิงไหม้รถลอยฟ้า พ.ศ. 2545 รถลอยฟ้าในสวนสนุกแฟชั่นไอส์แลนด์ หรือ รถไฟลอยฟ้า คือโมโนเรลแบบแขวนซึ่งเป็นหนึ่งในเครื่องเล่นภายในสวนสนุกภายในแฟชั่นไอส์แลนด์ซึ่งเคยเปิดให้บริการในอดีต ดูแลโดยบริษัท เมจิคเวิลด์ จำกัด ความยาว 1.4 กิโลเมตร และมี 4 สถานี โดยขบวนรถจะเคลื่อนตัวไปตามรางที่คดเคี้ยวสำหรับนั่งชมภายในศูนย์การค้า ทั้งขบวนมีทั้งหมด 5 ตู้ แต่ละตู้สามารถบรรจุผู้โดยสารได้ 4 คน กระทั่งวันที่ 23 มิถุนายน พ.ศ. 2545 ได้เกิดเหตุไฟไหม้เครื่องเล่นดังกล่าว ตัวรถลอยฟ้าไม่มีระบบตัดไฟและภายในห้องโดยสารไม่ได้บุฉนวนกันไฟ ทำให้มีผู้โดยสารซึ่งเป็นนักเรียนหญิงสองคนถูกไฟคลอกเสียชีวิต และมีผู้บาดเจ็บสองคนเป็นเพศชายและหญิงอย่างละหนึ่งคนเพราะกระโดดมาจากรถลอยฟ้าด้วยอาการตกใจ หลังเกิดเหตุ หน่วยงานจากรัฐบาลได้เข้ามาตรวจสอบที่เกิดเหตุ แล้วสรุปได้ว่ารถลอยฟ้าไม่มีความปลอดภัย โครงสร้างทำจากวัสดุติดไฟง่ายทั้งหมด หากจะขออนุญาตเปิดทำการต่อต้องแก้ปัญหาอีกหลายจุด ทางแฟชั่นไอส์แลนด์จึงยุติการบริการรถลอยฟ้าทันที อ้างอิง แหล่งข้อมูลอื่น แฟชั่นไอส์แลนด์ เดอะพรอมเมนาด